ประกาศสํานักงานคณะกรรมการอาหารและยาเรื่อง การกําหนดรายการข้อมูลเอกสารและหลักฐานเพื่อการขึ้นทะเบียนวัตถุอันตรายพ.ศ. 2560-------------------------- อาศัยอํานาจตามความในข้อ 3 ของประกาศกระทรวงสาธารณสุข เรื่อง การขึ้นทะเบียน และการต่ออายุใบสําคัญการขึ้นทะเบียนวัตถุอันตรายที่สํานักงานคณะกรรมการอาหาร การออกใบสําคัญ และยารับผิดชอบ พ.ศ. 2552 สํานักงานคณะกรรมการอาหารและยาจึงออกประกาศกําหนดรายการ ข้อมูลเอกสารและหลักฐานเพื่อการขึ้นทะเบียนวัตถุอันตราย อันเป็นหลักเกณฑ์การให้ส่งข้อมูลเอกสาร และหลักฐานรายละเอียดต่าง ๆ ประกอบการพิจารณาคําขอขึ้นทะเบียนวัตถุอันตรายไว้ ดังต่อไปนี้ ข้อ ๑ ให้ยกเลิกประกาศสํานักงานคณะกรรมการอาหารและยา เรื่อง การกําหนดรายการ ข้อมูลเอกสารหลักฐานเพื่อการขึ้นทะเบียนวัตถุอันตราย พ.ศ. 2552 ลงวันที่ 19 สิงหาคม พ.ศ. 2552ข้อ ๒ ให้ผู้ยื่นคําขอขึ้นทะเบียนวัตถุอันตราย ส่งรายการข้อมูลเอกสารและหลักฐานเพื่อการ ขึ้นทะเบียนวัตถุอันตรายตามแบบ วอ/สธ 1 ให้เป็นไปตามท้ายประกาศนี้ ดังนี้ (1) วัตถุอันตรายที่สํานักงานคณะกรรมการอาหารและยาไม่เคยรับขึ้นทะเบียน (1.1) วัตถุดิบเทคนิคอลเกรดที่ใช้ในการผลิตผลิตภัณฑ์ที่ใช้ในบ้านเรือนหรือทางสาธารณสุขที่นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลงและสัตว์อื่นหรือ สัตว์แทะ ให้จัดส่งข้อมูลเพื่อประกอบการพิจารณาขึ้นทะเบียนวัตถุอันตรายตามรายการท้ายประกาศข้อ 1 ข้อ 2 ข้อ 4.1 และข้อ 5 (1.2) ผลิตภัณฑ์วัตถุอันตรายสําเร็จรูปทุกประเภท หรือวัตถุดิบกึ่งสําเร็จรูปที่ใช้ใน การผลิตผลิตภัณฑ์ที่ใช้ในบ้านเรือนหรือทางสาธารณสุขที่นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลงและสัตว์อื่นหรือสัตว์แทะ ให้จัดส่งข้อมูลเพื่อประกอบการพิจารณาขึ้นทะเบียน วัตถุอันตรายตามรายการท้ายประกาศข้อ 1 ข้อ 3 ข้อ 4 และข้อ 5 (2) วัตถุอันตรายที่สํานักงานคณะกรรมการอาหารและยาเคยรับขึ้นทะเบียนแล้ว (2.1) วัตถุดิบเทคนิคอลเกรดที่ใช้ในการผลิตผลิตภัณฑ์ที่ใช้ในบ้านเรือนหรือทาง สาธารณสุขที่นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลงและสัตว์อื่นหรือสัตว์และ ให้จัดส่งข้อมูลเพื่อประกอบการพิจารณาขึ้นทะเบียนวัตถุอันตรายตามรายการท้ายประกาศข้อ 2 ข้อ 4.1 และข้อ 5 (2.2) ผลิตภัณฑ์วัตถุอันตรายสําเร็จรูปทุกประเภท หรือวัตถุดิบกึ่งสําเร็จรูปที่ใช้ใน การผลิตผลิตภัณฑ์ที่ใช้ในบ้านเรือนหรือทางสาธารณสุขที่นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลงและสัตว์อื่นหรือสัตว์แทะ ให้จัดส่งข้อมูลเพื่อประกอบการพิจารณาขึ้นทะเบียน วัตถุอันตรายตามรายการท้ายประกาศข้อ 3 ข้อ 4 และข้อ 5 (2.3) ผลิตภัณฑ์วัตถุอันตรายสําเร็จรูปที่แบ่งบรรจุหรือรวมบรรจุจากผลิตภัณฑ์ วัตถุอันตรายสําเร็จรูปที่ได้รับใบสําคัญการขึ้นทะเบียนแล้ว ให้จัดส่งข้อมูลเพื่อประกอบการพิจารณา ขึ้นทะเบียนวัตถุอันตรายตามรายการท้ายประกาศข้อ 3.5 ข้อ 3.4 ข้อ 5 และข้อ 6 (2.4) ผลิตภัณฑ์วัตถุอันตรายสําเร็จรูปทุกประเภท หรือวัตถุดิบกึ่งสําเร็จรูป หรือวัตถุดิบ เทคนิคอลเกรดที่ใช้ในการผลิตผลิตภัณฑ์ที่ใช้ในบ้านเรือนหรือทางสาธารณสุขที่นํามาใช้เพื่อประโยชน์แก่ การระงับ ป้องกัน ควบคุม ไล่ กําจัดแมลงและสัตว์อื่นหรือสัตว์แทะ ที่อ้างอิงข้อมูลเอกสารและ หลักฐานการขึ้นทะเบียนจากทะเบียนวัตถุอันตรายที่รับขึ้นทะเบียนไว้แล้ว ให้จัดส่งข้อมูลเพื่อประกอบการ พิจารณาขึ้นทะเบียนวัตถุอันตรายตามรายการท้ายประกาศข้อ 3.5 ข้อ 3.4 ข้อ 5 และข้อ 7 (2.5) ผลิตภัณฑ์วัตถุอันตรายสําเร็จรูปทุกประเภท หรือวัตถุดิบกึ่งสําเร็จรูป หรือวัตถุดิบ เทคนิคอลเกรดที่ใช้ในการผลิตผลิตภัณฑ์ที่ใช้ในบ้านเรือนหรือทางสาธารณสุขที่นํามาใช้เพื่อประโยชน์แก่ การระงับ ป้องกัน ควบคุม ไล่ กําจัดแมลงและสัตว์อื่นหรือสัตว์แทะ ที่ถ่ายโอนข้อมูลเอกสารและหลักฐานการขึ้นทะเบียนจากทะเบียนวัตถุอันตรายที่รับขึ้นทะเบียนไว้แล้ว ให้จัดส่งข้อมูลเพื่อประกอบการ พิจารณาขึ้นทะเบียนวัตถุอันตรายตามรายการท้ายประกาศข้อ 3.5 ข้อ 3.9 ข้อ 5 และข้อ 8 ทั้งนี้ หากข้อมูลเพื่อการขึ้นทะเบียนรายการใดไม่อาจระบุได้โดยสภาพหรือลักษณะของ วัตถุอันตรายนั้น ข้อมูลที่มีอยู่ในปัจจุบัน ก็ให้ยกเว้นได้ หรือสภาพการใช้ไม่มีความจําเป็นที่ต้องให้ข้อมูลดังกล่าว หรือไม่สามารถระบุได้ด้วย ข้อมูลที่มีอยู่ในปัจจุบัน ก็ให้ยกเว้นได้ข้อ ๓ ประกาศนี้ให้ใช้บังคับเมื่อพ้นกําหนดสามสิบวันนับแต่วันประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 28 กันยายน พ.ศ. 2560 วันชัย สัตยาวุฒิพงศ์เลขาธิการคณะกรรมการอาหารและยา